بے نام سا یہ درد ٹھہر کیوں نہیں جاتا، ندا فاضلی غزلیں
بے نام سا یہ درد ٹھہر کیوں نہیں جاتا 
جو بیت گیا ہے وہ گزر کیوں نہیں جاتا 
سب کچھ تو ہے کیا ڈھونڈھتی رہتی ہیں نگاہیں 
کیا بات ہے میں وقت پے گھر کیوں نہیں جاتا 
وہ ایک ہی چہرہ تو نہیں سارے جہاں میں 
جو دور ہے وہ دل سے اتر کیوں نہیں جاتا 
میں اپنی ہی الجھی ہوئی راہوں کا تماشہ 
جاتے ہیں جدھر سب میں ادھر کیوں نہیں جاتا 
وہ خواب جو برسوں سے نہ چہرہ نہ بدن ہے 
وہ خواب ہواؤں میں بکھر کیوں نہیں جاتا